stanford-oval/wikipedia huggingface dataset:
ฌอเวอแนล มออีซ

| ฌอเวอแนล มออีซ |
| --- | --- |


ประธานาธิบดีเฮติ
ดำรงตำแหน่ง 7 กุมภาพันธ์ พ.ศ. 2560 – 7 กรกฎาคม พ.ศ. 2564
นายกรัฐมนตรี: เอแน็กซ์ ฌ็อง-ชาร์ล ฌัก กี ลาฟงต็อง ฌ็อง-อ็องรี เซอ็อง ฌ็อง-มีแชล ลาแป็ง (รักษาการแทน) โฌแซ็ฟ ฌุต โกลด โฌแซ็ฟ (รักษาการแทน)
ก่อนหน้า: ฌ็อสแลร์ม พรีแวร์ (ชั่วคราว)
ถัดไป: โกลด โฌแซ็ฟ (รักษาการแทน)
 
ข้อมูลส่วนบุคคล
เกิด: 26 มิถุนายน พ.ศ. 2511 ทรู-ดูว์-นอร์ เฮติ
เสียชีวิต: 7 กรกฎาคม พ.ศ. 2564 (53 ปี) เปตียง-วีล เฮติ
สาเหตุการเสียชีวิต: บาดแผลกระสุนปืนจากการลอบสังหาร
เชื้อชาติ: เฮติ
พรรคการเมือง: แต็ตกาเล
คู่สมรส: มาร์ทีน มารี เอเตียน โฌแซ็ฟ
บุตร: 3 คน

ฌอเวอแนล มออีซ (ฝรั่งเศส: Jovenel Moïse; 26 มิถุนายน พ.ศ. 2511 – 7 กรกฎาคม พ.ศ. 2564) เป็นผู้ประกอบการและนักการเมืองชาวเฮติซึ่งดำรงตำแหน่งประธานาธิบดีเฮติตั้งแต่ พ.ศ. 2560 จนกระทั่งถูกลอบสังหารใน พ.ศ. 2564 ผลอย่างเป็นทางการขั้นสุดท้ายแสดงให้เห็นว่าเขาเป็นผู้ชนะการเลือกตั้งประธานาธิบดีในเดือนพฤศจิกายน พ.ศ. 2559 ใน พ.ศ. 2562 ความไม่สงบทางการเมืองและการเรียกร้องเขาให้ลาออกได้กลายเป็นวิกฤตการณ์
มออีซถูกลอบสังหารในบ้านพักของเขาเมื่อเวลา 01:00 น. ของวันที่ 7 กรกฎาคม พ.ศ. 2564 (ตามเวลาท้องถิ่น) โกลด โฌแซ็ฟ รักษาการนายกรัฐมนตรีเฮติทำหน้าที่รักษาการประธานาธิบดี มาร์ทีน ภรรยาของมออีซก็ถูกยิงและบาดเจ็บจากเหตุโจมตีเช่นกัน
ซีเมอง เดอนี ปัวซง

| ซีเมอง เดอนี ปัวซง |
| --- | --- |

เกิด: 21 มิถุนายน 1781 ปีตีวีเย
เสียชีวิต: 25 เมษายน ค.ศ. 1840(1840-04-25) (58 ปี)
มีชื่อเสียงจาก: สมการปัวซง การแจกแจงปัวซง วงเล็บปัวซง จุดปัวซง อัตราส่วนปัวซง
อาชีพทางวิทยาศาสตร์
สาขา: คณิตศาสตร์, ฟิสิกส์
อาจารย์ที่ปรึกษาในระดับปริญญาเอก: โฌแซ็ฟ-หลุยส์ ลากร็องฌ์ ปีแยร์-ซีมง ลาปลัส
ลูกศิษย์ในระดับปริญญาเอก: เพเทอร์ กุสทัฟ ดีริคเล โฌแซ็ฟ ลีอูวิล
ลูกศิษย์ที่มีชื่อเสียงอื่น ๆ: นีกอลา เลออนาร์ ซาดี การ์โน
 
ลายมือชื่อ

ซีเมอง เดอนี ปัวซง (ฝรั่งเศส: Siméon Denis Poisson, [si.me.ɔ̃ də.ni pwa.sɔ̃], 21 มิถุนายน 1781 - 25 เมษายน 1840) เป็น นักคณิตศาสตร์ นักภูมิศาสตร์ และ นักฟิสิกส์ ชาวฝรั่งเศส ซึ่งเป็นที่รู้จักอย่างดีจากเรื่อง การแจกแจงปัวซง และ สมการปัวซง
ชีวประวัติ

ปัวซงเกิดที่ปีตีวีเย แต่เดิมพ่อของเขาต้องการให้เขาเรียนแพทยศาสตร์ แต่เขาเป็นคนงุ่มง่ามและไม่สนใจวิชาแพทย์ ดังนั้นเขาจึงเปลี่ยนมาเรียนคณิตศาสตร์ ใน ปี 1798 เขาเข้าเรียนที่โรงเรียนโพลีเทคนิค และศึกษาพีชคณิตกับโฌแซ็ฟ-หลุยส์ ลากร็องฌ์ และ ปีแยร์-ซีมง ลาปลัส ใน ปี 1802 เขาสืบทอดตำแหน่งศาสตราจารย์ของโรงเรียนโพลีเทคนิคต่อจากโฌแซ็ฟ ฟูรีเย และได้ดำรงตำแหน่งจนถึงปี 1806
ใน ปี 1808 และ 1809 ปัวซงตีพิมพ์บทความหลายฉบับใน รายงานการประชุมของสถาบันวิทยาศาสตร์ฝรั่งเศส ซึ่งถือเป็นความสำเร็จครั้งสำคัญ ในงานตีพิมพ์ Sur les inégalités des moyens mouvement des planètes ในปี 1808 เขาได้อธิบายการเคลื่อนที่ของดาวเคราะห์ และพยายามที่จะหาคำตอบของปัญหาที่เสนอขึ้นโดยลาปลัสและลากร็องฌ์ และยังได้อธิบายเพิ่มเติมอีกใน Sur le mouvement de rotation de la terre และ Sur la variation des constantes arbitraires dans les questions de méchanique ในปี 1809 หลังจากนั้นในปี 1811 เขาได้ตีพิมพ์การบรรยายสองเล่มที่โรงเรียนโพลีเทคนิค
ในปี 1818 ปัวซงได้รับเลือกให้เป็นภาคีสมาชิกราชสมาคมแห่งลอนดอน และได้รับเหรียญรางวัลโคพลีย์ ในปี 1832
รายการที่เกี่ยวข้อง

อัตราส่วนปัวซง
กระบวนการปัวซง
กฎของปัวซง
การแจกแจงปัวซง
สมการปัวซง
วงเล็บปัวซง
ซามุแอล อูมตีตี

| 0 | 1 | 2 | 3 |
| --- | --- | --- | --- |
 อูมตีตีกับฝรั่งเศสในการแข่งขันฟุตบอลโลก 2018
ข้อมูลส่วนตัว
ชื่อเต็ม:  ซามุแอล อูมตีตี
วันเกิด:   (1993-11-14) 14 พฤศจิกายน ค.ศ. 1993 (30 ปี)
สถานที่เกิด:  ยาอุนเด แคเมอรูน
ส่วนสูง:  1.82 เมตร (6 ฟุต 0 นิ้ว)
ตำแหน่ง:  เซ็นเตอร์แบ็ก
ข้อมูลสโมสร
สโมสรปัจจุบัน:  ล็อสก์ลีล
หมายเลข:  14
สโมสรเยาวชน
1998–2002:  เมนีวาล
2002–2012:  ลียง
สโมสรอาชีพ*
| ปี |  ทีม |  ลงเล่น |  (ประตู) |
| 2010–2012 |  ลียง เบ  |  21 |  (0) |
| 2012–2016 |  ลียง |  131 |  (3) |
| 2016– |  บาร์เซโลนา |  87 |  (2) |
ทีมชาติ‡
| 2009–2010 |  ฝรั่งเศส อายุไม่เกิน 17 ปี |  7 |  (0) |
| 2010–2011 |  ฝรั่งเศส อายุไม่เกิน 18 ปี |  7 |  (0) |
| 2011–2012 |  ฝรั่งเศส อายุไม่เกิน 19 ปี |  13 |  (2) |
| 2012–2013 |  ฝรั่งเศส อายุไม่เกิน 20 ปี |  13 |  (0) |
| 2013–2014 |  ฝรั่งเศส อายุไม่เกิน 21 ปี |  7 |  (1) |
| 2016– |  ฝรั่งเศส |  31 |  (4) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 6 มีนาคม 2021 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 17:08, 15 กรกฎาคม 2018 (UTC)
ซามุแอล ซเวส อูม ตีตี (ฝรั่งเศส: Samuel Yves Um Titi; เสียงอ่านภาษาฝรั่งเศส: [samɥɛl umtiti]; เกิดวันที่ 14 พฤศจิกายน พ.ศ. 2536) เป็นนักฟุตบอลชาวฝรั่งเศส ปัจจุบันลงเล่นในตำแหน่งเซ็นเตอร์แบ็กให้กับล็อสก์ลีลและทีมชาติฝรั่งเศส
สถิติอาชีพ > สโมสร

| สโมสร | ฤดูกาล | ลีก> ลงเล่น | ลีก> ประตู | ถ้วย1> ลงเล่น | ถ้วย1> ประตู | ลีกคัพ> ลงเล่น | ลีกคัพ> ประตู | ยุโรป2> ลงเล่น | ยุโรป2> ประตู | รวม> ลงเล่น | รวม> ประตู |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| ลียง  | 2011–12 | 12 | 0 | 3 | 0 | 3 | 0 | 0 | 0 | 18 | 0 |  |  |
| ลียง  | 2012–13 | 26 | 1 | 0 | 0 | 0 | 0 | 6 | 1 | 32 | 2 |  |  |
| ลียง  | 2013–14 | 28 | 0 | 1 | 0 | 3 | 0 | 10 | 0 | 42 | 0 |  |  |
| ลียง  | 2014–15 | 35 | 1 | 2 | 0 | 1 | 0 | 2 | 1 | 40 | 2 |  |  |
| ลียง  | 2015–16 | 28 | 1 | 2 | 0 | 1 | 0 | 4 | 0 | 35 | 1 |  |  |
| ลียง  | รวม | 129 | 3 | 8 | 0 | 8 | 0 | 22 | 2 | 167 | 5 |  |  |
| Barcelona | 2016–17 | 2 | 0 | 0 | 0 | — | — | 1 | 0 | 1 | 0 | 4 | 0 |
| Career total | Career total | 133 | 3 | 8 | 0 | 8 | 0 | 23 | 2 | 2 | 0 | 174 | 5 |
1การแข่งขัน กุปเดอฟร็องส์
2รวมทั้งการแข่งขันยูฟ่ายูโรปาลีก และ ยูฟ่าแชมเปียนส์ลีก
3Trophée des Champions and Supercopa de España appearance.
สถิติอาชีพ > ทีมชาติ

| National team | Year | Apps | Goals |
| --- | --- | --- | --- |
| France | 2016 | 4 | 0 |
| Total | Total | 4 | 0 |
แหล่งข้อมูลอื่น

ซามุแอล อูมตีตี – สถิติในการแข่งขันลีกฝรั่งเศส ที่ LFP.fr (ฝรั่งเศส)
ซามุแอล อูมตีตี ที่ L'Équipe Football (ในภาษาฝรั่งเศส)
ประวัติบนอีเอสพีเอ็น เก็บถาวร 2013-01-02 ที่ archive.today
ประวัติ เก็บถาวร 2015-07-20 ที่ เวย์แบ็กแมชชีน บนเว็บไซต์สหพันธ์ฟุตบอลฝรั่งเศส
| ด ค กผู้เล่นชุดปัจจุบันของสโมสรฟุตบอลบาร์เซโลนา  |
| --- | --- |
 1 แทร์ สเตเกิน  2 กูบาร์ซี  3 บัลเด  4 อาราอูโฆ  5 มาร์ติเนซ  6 กาบิ  7 ตอร์เรส  8 เปดริ  9 แลวันดอฟสกี  11 ราฟีญา  13 เปญญา  14 ตอร์เร  15 เครสเตินเซิน  16 เฟร์มิน  17 กาซาโด  18 บิกตอร์  19 ยามัล  20 โอลโม  21 เดอ โยง  23 กูนเด  24 การ์ซิอา  25 ชแชนส์นือ  ผู้จัดการ: ฟลิค 
| ด ค กรายชื่อนักกีฬาทีมชาติฝรั่งเศส – รองชนะเลิศ ฟุตบอลชิงแชมป์แห่งชาติยุโรป 2016 |
| --- | --- | --- |
|  1 โยริส (c)  2 ฌาแล  3 เอวรา  4 รามี  5 ก็องเต  6 กาบาย  7 กรีแยซมาน  8 ปาแย็ต  9 ฌีรู  10 ฌีญัก  11 มาร์ซียาล  12 ชเนแดร์แล็ง  13 ม็องกาลา  14 มาตุยดี  15 ปอกบา  16 ม็องด็องดา  17 ดีญ  18 ซีซอโก  19 ซาญา  20 กอมาน  21 โกเซียลนี  22 อูมตีตี  23 ก็อสตีล  ผู้ฝึกสอน: เดช็อง  |  1 โยริส (c)  2 ฌาแล  3 เอวรา  4 รามี  5 ก็องเต  6 กาบาย  7 กรีแยซมาน  8 ปาแย็ต  9 ฌีรู  10 ฌีญัก  11 มาร์ซียาล  12 ชเนแดร์แล็ง  13 ม็องกาลา  14 มาตุยดี  15 ปอกบา  16 ม็องด็องดา  17 ดีญ  18 ซีซอโก  19 ซาญา  20 กอมาน  21 โกเซียลนี  22 อูมตีตี  23 ก็อสตีล  ผู้ฝึกสอน: เดช็อง  |  |
| ด ค กรายชื่อนักกีฬาทีมชาติฝรั่งเศส – ชนะเลิศ ฟุตบอลโลก 2018 (สมัยที่ 2) |
| --- | --- | --- |
|  1 โยริส (c)  2 ปาวาร์  3 กีมแปมเบ  4 วาราน  5 อูมตีตี  6 ปอกบา  7 กรีแยซมาน  8 เลอมาร์  9 ฌีรู  10 อึมบาเป  11 แดมเบเล  12 ตอลีโซ  13 ก็องเต  14 มาตุยดี  15 อึนซงซี  16 ม็องด็องดา  17 รามี  18 เฟกีร์  19 ซีดีเบ  20 โตแว็ง  21 แอร์น็องแดซ  22 แมนดี  23 อาเรออลา  ผู้ฝึกสอน: เดช็อง  |  1 โยริส (c)  2 ปาวาร์  3 กีมแปมเบ  4 วาราน  5 อูมตีตี  6 ปอกบา  7 กรีแยซมาน  8 เลอมาร์  9 ฌีรู  10 อึมบาเป  11 แดมเบเล  12 ตอลีโซ  13 ก็องเต  14 มาตุยดี  15 อึนซงซี  16 ม็องด็องดา  17 รามี  18 เฟกีร์  19 ซีดีเบ  20 โตแว็ง  21 แอร์น็องแดซ  22 แมนดี  23 อาเรออลา  ผู้ฝึกสอน: เดช็อง  |  |
Umtiti playing for U-19 France against U-19 Spain in 2012
ฌอร์ฌ ราแย

| ฌอร์ฌ อ็องตวน ปง ราแย Georges Antoine Pons Rayet |
| --- | --- |

เกิด: 22 ธันวาคม 1839 บอร์โด  ฝรั่งเศส
เสียชีวิต: 14 มิถุนายน ค.ศ. 1906(1906-06-14) (66 ปี) จังหวัดฌีรงด์  ฝรั่งเศส
สัญชาติ:  ฝรั่งเศส
ศิษย์เก่า: เอกอลนอร์มาลซูว์แปรีเยอร์
มีชื่อเสียงจาก: ค้นพบดาววอลฟ์–ราแย
อาชีพทางวิทยาศาสตร์
สาขา: ดาราศาสตร์
สถาบันที่ทำงาน: หอดูดาวปารีส
 
ฌอร์ฌ อ็องตวน ปง ราแย (ฝรั่งเศส: Georges Antoine Pons Rayet, 22 ธันวาคม 1839 – 14 มิถุนายน 1906) เป็นนักดาราศาสตร์ชาวฝรั่งเศส เขามีชื่อเสียงจากการค้นพบดาวฤกษ์ที่มีสเปกตรัมแตกต่างจากดาวฤกษ์ทั่วไป ร่วมกับชาร์ล วอลฟ์ และได้รับการตั้งชื่อดาวประเภทนั้นร่วมกัน เรียกว่า ดาววอลฟ์–ราแย
ชีวประวัติ

ราแยเกิดเมื่อวันที่ 22 ธันวาคม พ.ศ. 2382 ในเมืองบอร์โด ในครอบครัวชนชั้นกลางของฝรั่งเศษ เขาได้เข้าเรียนระดับมหาวิทยาลัยที่เอกอลนอร์มาลซูว์แปรีเยอร์ในปี 1859 และได้รับปริญญาตรีสาขาฟิสิกส์ในอีก 3 ปีต่อมา หลังจากหนึ่งปีของการสอนที่เมืองออร์เลอ็อง ในปี 1863 เขาได้ทำงานในแผนกการพยากรณ์อากาศที่ถูกสร้างขึ้นใหม่ที่หอดูดาวปารีส
ราแยยังมีความสนใจในประวัติศาสตร์ดาราศาสตร์และยังได้เหลืองานวิจัยเกี่ยวกับประวัติศาสตร์ของนาฬิกาแดดของกรีกและการถ่ายภาพทางดาราศาสตร์ไว้ด้วย
เขาเสียชีวิตด้วยโรคปอดเมื่อวันที่ 14 มิถุนายน 1906
ซูว์แปร์บาลงดอร์

| ซูว์แปร์บาลงดอร์ |
| --- | --- |
ซูว์แปร์บาลงดอร์ (กลาง) และบาลงดอร์อีกสองรางวัลที่อัลเฟรโด ดิ เอสเตฟาโน ได้รับ
วันที่: 1989; 35 ปีที่แล้ว (1989)
ประเทศ: ฝรั่งเศส
จัดโดย: ฟร็องส์ฟุตโบล
รางวัลแรก: 1989
ผู้ได้รับรางวัลคนปัจจุบัน:  อัลเฟรโด ดิ เอสเตฟาโน (ครั้งที่ 1)
รางวัลมากที่สุด:  อัลเฟรโด ดิ เอสเตฟาโน (1 รางวัล)
เสนอชื่อมากที่สุด:  อัลเฟรโด ดิ เอสเตฟาโน (เสนอชื่อ 1 ครั้ง)  โยฮัน ไกรฟฟ์ (เสนอชื่อ 1 ครั้ง)  มีแชล ปลาตีนี (เสนอชื่อ 1 ครั้ง)  ฟรันทซ์ เบ็คเคินเบาเออร์ (เสนอชื่อ 1 ครั้ง)  เควิน คีแกน (เสนอชื่อ 1 ครั้ง)
ซูว์แปร์บาลงดอร์ (ฝรั่งเศส: Super Ballon d'Or) เป็นชื่อของรางวัลในอดีตที่นิตยสารฟุตบอลฝรั่งเศสชื่อ ฟร็องส์ฟุตโบล มอบให้เมื่อวันที่ 24 ธันวาคม ค.ศ. 1989 แก่ผู้เล่นฟุตบอลที่ดีที่สุดในรอบสามทศวรรษที่ผ่านมา
มีการมอบรางวัลนี้เพียงครั้งเดียว และอัลเฟรโด ดิ เอสเตฟาโน ก็เป็นผู้ได้รับรางวัลเพียงคนเดียว แม้ว่ามีเพียงผู้เล่นชาวยุโรปเท่านั้นที่ได้รับการพิจารณาให้รับรางวัล แต่ดิ เอสเตฟาโน ก็ได้รับการเสนอชื่อเนื่องจากเขาถือสัญชาติสเปนด้วย
ผู้ชนะ

| ปี ค> ศ. | อันดับ | ผู้เล่น |
| --- | --- | --- |
| ซูว์แปร์บาลงดอร์ 1989 | 1 |  อัลเฟรโด ดิ เอสเตฟาโน |
| ซูว์แปร์บาลงดอร์ 1989 | 2 |  โยฮัน ไกรฟฟ์ |
| ซูว์แปร์บาลงดอร์ 1989 | 3 |  มีแชล ปลาตีนี |
ดูเพิ่ม

บาลงดอร์
บาลงดอร์เฟมิแน็ง
ชียากู อัลวิส (นักต่อสู้)

นักต่อสู้แบบผสมชาวบราซิล
| ชียากู อัลวิส |
| --- | --- |

เกิด: ชียากู อัลวิส ดาราอูฌู  (1983-10-03) 3 ตุลาคม ค.ศ. 1983 (41 ปี) โฟร์ตาเลซา ประเทศบราซิล
ชื่ออื่น: พิตบูล
สัญชาติ: บราซิล
ส่วนสูง: 5 ฟุต 10 นิ้ว
น้ำหนัก: 174 ปอนด์ (79 กิโลกรัม; 12 สโตน 6 ปอนด์)
รุ่น: เวลเตอร์เวต ไลต์เวต
ช่วงระยะ: 68 นิ้ว
มาจาก: โคโคนัตครีก รัฐฟลอริดา สหรัฐ
ทีม: อเมริกันท็อปทีม
อันดับ: สายน้ำตาลในบราซิลเลียนยิวยิตสู
ช่วงปี: ค.ศ. 2001–ปัจจุบัน

สถิติการต่อสู้แบบผสม
คะแนนรวม: 38
ชนะ: 23
โดยการน็อก: 13
โดยการยอม: 1
โดยการตัดสิน: 9
แพ้: 15
โดยการน็อก: 3
โดยการยอม: 5
โดยการตัดสิน: 7
 

กีฬาสมัครเล่น
คะแนนรวม: 2
ชนะ: 2
โดยการน็อก: 1
 
ข้อมูลอื่น
เว็บไซต์: Official UFC Profile http://www.thiagoalves.tv/
สถิติการต่อสู้แบบผสม จากเชอร์ด็อก
ชียากู อัลวิส ดาราอูฌู (โปรตุเกส: Thiago Alves d'Araujo, สำเนียงบราซิล: [tʃiˈaɡu ˈawvis]; 3 ตุลาคม ค.ศ. 1983 – ) ปัจจุบันเป็นนักมวยมือเปล่าชาวบราซิล และอดีตนักต่อสู้แบบผสม จากการผ่านศึก 27 ไฟต์ของอัลติเมทไฟต์ติงแชมเปียนชิพ เขาได้เข้าร่วมในการชิงตำแหน่งตั้งแต่ ค.ศ. 2005 จนถึง 2019 นอกเหนือจากการเป็นนักต่อสู้ระดับอาชีพแล้ว อัลวิสยังเป็นผู้ฝึกสอนที่โดดเด่นของอเมริกันท็อปทีมมาตั้งแต่ ค.ศ. 2017
ภูมิหลัง

อัลวิสเกิดและเติบโตในโฟร์ตาเลซา ประเทศบราซิล เขาเริ่มฝึกมวยไทยเมื่ออายุ 15 ปีเพื่อให้มีรูปร่างที่ดีขึ้น ก่อนเปลี่ยนมาเป็นศิลปะการต่อสู้แบบผสมเมื่ออายุ 17 ปี อัลวิสชนะการแข่งศิลปะการต่อสู้แบบผสมครั้งแรกในฐานะมือสมัครเล่นเมื่ออายุเพียง 15 ปี โดยเอาชนะคู่แข่งอายุ 25 ปีด้วยการตัดสินอย่างเป็นเอกฉันท์ ครั้นเมื่ออายุ 19 ปี อัลวิสได้ย้ายจากบราซิลไปยังโคโคนัตครีก รัฐฟลอริดา เพื่อฝึกเต็มเวลาที่ค่ายอเมริกันท็อปทีมอันมีชื่อเสียง
แหล่งข้อมูลอื่น

"Thiago Alves". UFC.com.
เว็บไซต์ทางการ
สถิตินักต่อสู้แบบผสมของ ชียากู อัลวิส จากเชอร์ด็อก
ฌอร์ฌ เมเลียส

| ฌอร์ฌ เมเลียส |
| --- | --- |
ฌอร์ฌ เมเลียส ประมาณปี ค.ศ. 1890
เกิด: มารี-ฌอร์ฌ-ฌ็อง เมเลียส 8 ธันวาคม ค.ศ. 1861(1861-12-08) ปารีส, ฝรั่งเศส
เสียชีวิต: 21 มกราคม ค.ศ. 1938(1938-01-21) (76 ปี) ปารีส, ฝรั่งเศส
สัญชาติ: ฝรั่งเศส
อาชีพ: ผู้ผลิตภาพยนตร์, นักแสดงภาพยนตร์, ผู้ออกแบบฉาก, นักมายากล, นักประดิษฐ์ของเล่น, ผู้ออกแบบเครื่องแต่งกาย
ปีปฏิบัติงาน: ค.ศ. 1888–1923
คู่สมรส: เออเฌนี เฌแน็ง (ค.ศ. 1885–1913; เธอเสียชีวิต) (บุตรสองคน) ฌาน ดาลซี (ค.ศ. 1925–1938; เขาเสียชีวิต)
ลายมือชื่อ

มารี-ฌอร์ฌ-ฌ็อง เมเลียส (ฝรั่งเศส: Marie-Georges-Jean Méliès) เป็นผู้กำกับและอำนวยการสร้างภาพยนตร์ชาวฝรั่งเศส เขาสร้างภาพยนตร์มากกว่า 500 เรื่อง และเป็นคนแรกที่ใช้ผลพิเศษ (special effects) ผลงานที่โด่งดังของเขาคือ A Trip to the Moon (ค.ศ. 1902)
แหล่งข้อมูลอื่น

Official Georges Méliès website
Museo Méliès and Cinema Collection, new art pieces every week, private collection in Spanish
ฌอร์ฌ เมเลียส ที่ไฟน์อะเกรฟ
แม่แบบ:Victorian Cinema
ฌอร์ฌ เมเลียส ที่อินเทอร์เน็ตมูวีเดตาเบส
Index des Films avec Georges Méliès
Cinémathèque Méliès (Les Amis de Georges Méliès)
Georges Méliès daily in-depth reviews of individual Méliès films เก็บถาวร 2008-10-12 ที่ เวย์แบ็กแมชชีน
Méliès: Inspirations & Illusions[ลิงก์เสีย]
แม่แบบ:LCAuth
ฌอร์ฌ เกลม็องโซ

| ฌอร์ฌ เกลม็องโซ |
| --- | --- |


นายกรัฐมนตรีฝรั่งเศส
ดำรงตำแหน่ง 16 พฤศจิกายน 1917 – 20 มกราคม 1920
ประธานาธิบดี: แรมง ปวงกาเร
ก่อนหน้า: ปอล แป็งเลอเว
ถัดไป: อาแล็กซ็องดร์ มีลร็อง
ดำรงตำแหน่ง 25 ตุลาคม 1906 – 24 กรกฎาคม 1909
ประธานาธิบดี: อาร์ม็อง ฟาเลียร์
ก่อนหน้า: แฟร์ดีน็อง ซาเรียง
ถัดไป: อาริสตีด บรีย็อง
 
ข้อมูลส่วนบุคคล
เกิด: ฌอร์ฌ แบ็งฌาแม็ง เกลม็องโซ 28 กันยายน ค.ศ. 1841(1841-09-28) Mouilleron-en-Pareds ว็องเด ฝรั่งเศส
เสียชีวิต: 24 พฤศจิกายน ค.ศ. 1929(1929-11-24) (88 ปี) ปารีส แซน ฝรั่งเศส
พรรคการเมือง: สาธารณรัฐนิยม-มูลวิวัติ (1871–1901) พรรคมูลวิวัติ-สังคมนิยม (1901–1920)
คู่สมรส: แมรี พลัมเมอร์ (สมรส 1869; หย่า 1891)
บุตร: มีแชล เกลม็องโซ
ศิษย์เก่า: มหาวิทยาลัยน็องต์
วิชาชีพ: แพทย์, นักหนังสือพิมพ์

ฌอร์ฌ แบ็งฌาแม็ง เกลม็องโซ (ฝรั่งเศส: Georges Benjamin Clemenceau) เป็นนักการเมืองฝรั่งเศสและนายกรัฐมนตรีฝรั่งเศสระหว่างสงครามโลกครั้งที่หนึ่ง
ฌอร์ฌ เกลม็องโซ เป็นหนึ่งในผู้นำของสี่ "มหาอำนาจ" ของฝ่ายสัมพันธมิตรในสงครามโลกครั้งที่หนึ่ง ซึ่งประกอบไปด้วยนายกรัฐมนตรีเดวิด ลอยด์ จอร์จ แห่งสหราชอาณาจักร นายกรัฐมนตรีวิตโตรีโอ เอมานูเอเล ออร์ลันโด แห่งอิตาลี และประธานาธิบดีวูดโรว์ วิลสัน แห่งสหรัฐ
ฌอร์ฌ ฌีล เดอ ลา ตูแร็ต

| ฌอร์ฌ ฌีล เดอ ลา ตูแร็ต |
| --- | --- |

เกิด: 30 ตุลาคม ค.ศ. 1857(1857-10-30) แซ็ง-แฌร์แว-เล-ทรัว-กลอเช, จังหวัดเวียน, ฝรั่งเศส
เสียชีวิต: 26 พฤษภาคม ค.ศ. 1904(1904-05-26) (46 ปี) โลซาน, สวิตเซอร์แลนด์
มีชื่อเสียงจาก: กลุ่มอาการตูแร็ต
ลายมือชื่อ

ฌอร์ฌ อาลแบร์ เอดัวร์ บรูว์ตุส ฌีล เดอ ลา ตูแร็ต (ฝรั่งเศส: Georges Albert Édouard Brutus Gilles de la Tourette; 30 ตุลาคม ค.ศ. 1857 – 26 พฤษภาคม ค.ศ. 1904) เป็นนายแพทย์ชาวฝรั่งเศส เกิดในปี ค.ศ. 1857 ที่เมืองเล็ก ๆ ชื่อแซ็ง-แฌร์แว-เล-ทรัว-กลอเช (Saint-Gervais-les-Trois-Clochers) ต่อมาในปี ค.ศ. 1873 เขาเดินทางไปเรียนวิชาแพทย์ที่เมืองปัวตีเย และย้ายไปที่ปารีสเพื่อเรียนกับฌ็อง-มาร์แต็ง ชาร์โก (Jean-Martin Charcot) ผู้เชี่ยวชาญด้านประสาทวิทยา ที่นั่นตูแร็ตได้เรียนรู้เกี่ยวกับจิตบำบัด  โรคฮิสทีเรีย และการสะกดจิต ในปี ค.ศ. 1884 เขาพบความผิดปกติในผู้ป่วยเก้าคนและเรียกกลุ่มอาการนี้ว่า "maladie des tics" (โรคกระตุก) ต่อมาชาร์โกได้เปลี่ยนชื่อเป็น "Gilles de la Tourette's illness" (โรคฌีล เดอ ลา ตูแร็ต) เพื่อเป็นเกียรติแก่เขา กลุ่มอาการนี้ปัจจุบันรู้จักในชื่อ "กลุ่มอาการตูแร็ต" (Tourette syndrome)
ในปี ค.ศ. 1893 ตูแร็ตถูกอดีตคนไข้หญิงยิงที่ศีรษะ โดยเธออ้างว่าเขาพยายามจะ "สะกดจิต" เธอ ตูแร็ตรอดชีวิต แต่ในช่วงเวลานั้นบุตรชายของเขาและชาร์โกเสียชีวิต ทำให้เขาประสบปัญหาทางด้านอารมณ์ แต่ตูแร็ตยังคงทำงานต่อไป เขาตีพิมพ์บทความวิจารณ์โรคฮิสทีเรียในกองทัพบกจักรวรรดิเยอรมันของบิสมาร์ค และความไม่ถูกสุขลักษณะของโรงพยาบาลลอยน้ำในแม่น้ำเทมส์ จนถึงช่วงปี ค.ศ. 1902 อาการของตูแร็ตแย่ลงจนเขาต้องลาออกไปรักษาตัว เขาเสียชีวิตในอีกสองปีต่อมาที่โรงพยาบาลจิตเวชในเมืองโลซาน ประเทศสวิตเซอร์แลนด์
ภาพข่าวตูแร็ตถูกยิงในปี ค.ศ. 1893
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ฌอร์ฌ ฌีล เดอ ลา ตูแร็ต
Georges Gilles de la Tourette - NNDB.com
ซูซูบาแลนด์ (แอนิเมชัน)

| ซูซูบาแลนด์ |
| --- | --- |
ประเภท: ตลก
สร้างโดย: มาเรียนา คัลตาบิอาโน
เขียนโดย: มาเรียนา คัลตาบิอาโน
กำกับโดย: มาเรียนา คัลตาบิอาโน
ผู้กำกับศิลป์: ฟาบิอาโน เปเรซ เฮคเตอร์ บาร์โบซ่า
เสียงของ: ดาเนี่ยล คอสต้า ฮูโก้ พิคชี่ เอดูอาร์โด จาร์ดิม ลุยซ่า ปอร์โต้ บรูน่า เกริน อันโตเนียลา คันโต
ดนตรีแก่นเรื่องเปิด: Zuzubalândia
ประเทศแหล่งกำเนิด:  บราซิล
ภาษาต้นฉบับ: โปรตุเกส
จำนวนฤดูกาล: 4
จำนวนตอน: 52
การผลิต
ผู้อำนวยการผลิต: มาเรียนา คัลตาบิอาโน
ผู้ลำดับภาพ: เรนัน แม็กซิโม
ความยาวตอน: 7 นาที
ออกอากาศ
เครือข่าย: บูมเมอแรง การ์ตูนเน็ตเวิร์ค แอซีเบเต ตูนแคสต์
ออกอากาศ: 25 พฤษภาคม ค.ศ. 2561 – ปัจจุบัน
การแสดงที่เกี่ยวข้อง
ซูซูบาแลนด์
ซูซูบาแลนด์ (โปรตุเกส: Zuzubalândia) เป็นการ์ตูนทีวีแอนิเมชันของประเทศบราซิล ออกอากาศทางช่องบูมเมอแรง สร้างโดย มาเรียนา คัลตาบิอาโน อิงจากหนังสือ Jujubalândia ปี พ.ศ. 2540 และละครโทรทัศน์ของเด็กชื่อเดียวกัน ฉายตอนแรกเมื่อวันที่ 25 พฤษภาคม พ.ศ. 2561
ตัวละคร

ซูซู (โปรตุเกส: Zuzu, ให้เสียงโดย: ดาเนี่ยล คอสต้า) ตัวเอกในเรื่อง เป็นเด็กหญิงผึ้งกับตาสีเขียว
บริกาเดโร่ (โปรตุเกส: Brigadeiro, ให้เสียงโดย: ฮูโก้ พิคชี่) เป็นผู้ชายผิวดำ
ลาริเกา (โปรตุเกส: Laricão, ให้เสียงโดย: เอดูอาร์โด จาร์ดิม) เป็นหมากับสไตล์ฮอตดอก เขาเป็นเพื่อนที่ดีที่สุดของบริกาเดโร่
ปิโปคา (โปรตุเกส: Pipoca, ให้เสียงโดย: ลุยซ่า ปอร์โต้) เป็นเด็กหญิง
ซุสปิโร (โปรตุเกส: Suspiro, ให้เสียงโดย: ฮูโก้ พิคชี่) เป็นเด็กชายอายุ 10 ปี
การ์ฟิเดีย (โปรตุเกส: Garfídea, ให้เสียงโดย: บรูน่า เกริน) เป็นแมงมุมสีม่วง
ฟาสต์ ฟู้ด (โปรตุเกส: Fast Food, ให้เสียงโดย: ดาเนี่ยล คอสต้า) เป็นผู้ชายสูง
มาเรีย โมล (โปรตุเกส: Maria Mole, ให้เสียงโดย: บรูน่า เกริน) เป็นเด็กหญิงขี้เกียจ
เรย อะเพไทต์ (โปรตุเกส: Rei Apetite, ให้เสียงโดย: ฮูโก้ พิคชี่) ราชาแห่งซูซูบาแลนด์
ซูชิโรโค (โปรตุเกส: Sushiroco, ให้เสียงโดย: เอดูอาร์โด จาร์ดิม) เป็นผู้ชายบ้า
บรูชา (โปรตุเกส: Bruxa, ให้เสียงโดย: อันโตเนียลา คันโต) ปฏิปักษ์ในเรื่อง
แหล่งข้อมูลอื่น

เว็บไซต์ทางการ (ในภาษาโปรตุเกสแบบบราซิล)
ซูซูบาแลนด์ ที่อินเทอร์เน็ตมูวีเดตาเบส
ซูซูบาแลนด์ ที่เดอะทีวีดีบี
ฌัก เอแบร์

| ฌัก เอแบร์ |
| --- | --- |


เลขานุการที่ประชุมใหญ่แห่งชาติ
ดำรงตำแหน่ง 20 กันยายน 1792 – 23 มีนาคม 1794
 
ข้อมูลส่วนบุคคล
เกิด: ฌัก-เรอเน เอแบร์ 15 พฤศจิกายน ค.ศ. 1757(1757-11-15) อาล็องซง, ฝรั่งเศส
เสียชีวิต: 24 มีนาคม ค.ศ. 1794(1794-03-24) (36 ปี) ปารีส, ฝรั่งเศส
ศาสนา: อเทวนิยม
อาชีพ: บรรณาธิการ, นักหนังสือพิมพ์, นักเขียน, นักการเมือง
ลายมือชื่อ: 

ฌัก-เรอเน เอแบร์ (ฝรั่งเศส: Jacques-René Hébert) เป็นนักหนังสือพิมพ์ชาวฝรั่งเศส เป็นผู้ก่อตั้งหนังสือพิมพ์ ลาแปร์ดูว์แชน (Le Père Duchesne) ซึ่งเป็นหนังสือพิมพ์ลัทธิหัวรุนแรงในช่วงการปฏิวัติฝรั่งเศส  และทำให้เขาเป็นผู้นำของกลุ่มเอแบร์ (Hébertist)
ในวันที่ 17 กรกฎาคม ค.ศ. 1791 เขาเป็นหนึ่งในบุคคลที่ร่วมการชุมนุมที่ช็องเดอมาร์สในกรุงปารีสเพื่อร่วมลงนามเรียกร้องให้พระเจ้าหลุยส์ที่ 16 ลงจากบัลลังก์ และเกิดการสังหารหมู่ที่นำโดยกองทหารของลาฟาแย็ต หลังวันนั้น หนังสือพิมพ์ ลาแปร์ดูว์แชน ได้เขียนโจมตีลาฟาแย็ต, มีราโบ และบายี อย่างรุนแรง ต่อมาหลังแผนหลบหนีสู่วาแรนของพระเจ้าหลุยส์ล้มเหลว เอแบร์ก็เขียนโจมตีทั้งพระเจ้าหลุยส์และพระสันตะปาปาปิอุสที่ 6
ระหว่าง 31 พฤษภาคม-2 มิถุนายน ค.ศ. 1793 คณะผู้ประท้วงที่นำโดยเอแบร์ ได้เดินทางไปประท้วงด้านนอกของสภา เรียกร้องให้มีการกวาดล้างระบบการเมืองและระบบราชการแบบเดิม และเรียกร้องให้ลดราคาขนมปังลง ด้วยการสนับสนุนจากกองทัพ ก็ได้ส่งทหารเข้าจับกุม 31 ผู้นำของกลุ่มฌีรงแด็งซึ่งรวมถึงฌัก ปีแยร์ บรีโซ ภายหลังการจับกุมครั้งนี้ก็ทำให้สโมสรฌากอแบ็งเข้ามามีอำนาจควบคุมคณะกรรมาธิการความปลอดภัยส่วนรวมในวันที่ 10 มิถุนายน เป็นจุดเริ่มต้นการปกครองแบบเบ็ดเสร็จ ไม่กี่เดือนต่อมา เอแบร์ได้ต่อต้านแนวคิดเทวัสนิยมของรอแบ็สปีแยร์ เขาได้ทำการเคลื่อนไหวเพื่อขจัดอิทธิพลของคริสตจักรออกไปจากสังคม โดยต่อต้านกิจกรรมของศาสนาคริสต์ทุกรูปแบบ เอแบร์ได้เริ่มเขียนโจมตีรอแบ็สปีแยร์
หลังขัดแย้งกับรอแบ็สปีแยร์รวมถึงสมาชิกฌากอแบ็งหลายคน พวกฌากอแบ็งในรัฐบาลก็ได้สั่งทหารเข้าจับกุมผู้นำกลุ่มเอแบร์ทั้งหมดในคืนวันที่ 13 มีนาคม ค.ศ. 1794 ทั้งหมดถูกพิพากษาประหารชีวิต การประหารโดยกิโยตีนมีขึ้นในวันที่ 24 มีนาคม ค.ศ. 1794 เอแบร์เป็นลมหลายครั้งระหว่างเส้นทางไปยังแท่นประหาร
ซีลแว็ง ดิสแต็ง

| 0 | 1 | 2 | 3 |
| --- | --- | --- | --- |
 ดิสแต็ง (ซ้าย) ขณะเล่นให้กับสโมสรฟุตบอลเอฟเวอร์ตัน
ข้อมูลส่วนตัว
ชื่อเต็ม:  ซีลแว็ง ดิสแต็ง
วันเกิด:   (1977-12-16) 16 ธันวาคม ค.ศ. 1977 (46 ปี)
สถานที่เกิด:  บาญอแล, แซน-แซ็ง-เดอนี, ฝรั่งเศส
ส่วนสูง:  1.92 เมตร (6 ฟุต 3 1⁄2 นิ้ว)
ตำแหน่ง:  กองหลัง
ข้อมูลสโมสร
สโมสรปัจจุบัน:  บอร์นมัท
หมายเลข:  25
สโมสรอาชีพ*
| ปี |  สโมสร |  ลงเล่น† |  (ประตู)† |
| 1997–1998 |  ฌูว์เอ-เล-ตูร์ |  32 |  (4) |
| 1998–1999 |  ตูร์ส |  26 |  (3) |
| 1999–2000 |  เกอญง |  32 |  (1) |
| 2000–2002 |  ปารีแซ็ง-แฌร์แม็ง |  28 |  (0) |
| 2001–2002 |  → นิวคาสเซิล ยูไนเต็ด (ยืม) |  28 |  (0) |
| 2002–2007 |  แมนเชสเตอร์ซิตี |  178 |  (5) |
| 2007–2009 |  พอร์ทสมัท |  77 |  (0) |
| 2009–2015 |  เอฟเวอร์ตัน |  174 |  (2) |
| 2015–2016 |  บอร์นมัท |   |  (0) |
 นัดที่ลงเล่นและประตูที่ยิงให้ทีมสโมสร นับเฉพาะลงเล่นในประเทศ ข้อมูลล่าสุดวันที่ 21:32, 20 December 2010 (UTC).  † ลงเล่น (ประตู). 
ซีลแว็ง ดิสแต็ง (ฝรั่งเศส: Sylvain Distin) เกิดเมื่อวันที่ 16 ธันวาคม ค.ศ. 1977 เป็นนักฟุตบอลชาวฝรั่งเศสในตำแหน่งกองหลัง ปัจจุบันเล่นในพรีเมียร์ลีก อังกฤษ กับสโมสรฟุตบอลบอร์นมัท
ดิสแต็ง เป็นนักฟุตบอลที่ถนัดเท้าซ้าย ทำให้นอกจากเล่นในตำแหน่งเซ็นเตอร์แบ็คแล้ว ยังสามารถขยับไปเล่นในตำแหน่งแบ็คซ้ายได้อีกด้วย โดยซีลแว็ง ดิสแต็ง เริ่มมีชื่อเสียงในแวดวงฟุตบอลอังกฤษเมื่อครั้งย้ายจากสโมสรปารีแซ็ง-แฌร์แม็งในลีกเอิงมาเล่นให้กับสโมสรนิวคาสเซิล ยูไนเต็ดในพรีเมียร์ลีกด้วยสัญญายืมตัวในปี ค.ศ. 2001 ก่อนที่จะย้ายมาเล่นให้แมนเชสเตอร์ซิตีถึง 5 ฤดูกาล
หลังจากนั้นซีลแว็ง ดิสแต็งย้ายไปเล่นให้กับสโมสรพอร์ทสมัท 2 ฤดูกาล และพาสโมสรได้แชมป์เอฟเอคัพ 1 สมัย และย้ายไปเล่นให้กับสโมสรเอฟเวอร์ตันอีก 6 ฤดูกาล ในปัจจุบันด้วยวัย 37 ปี เขายังคงเล่นอยู่ในระดับพรีเมียร์ลีกกับบอร์นมัท และยังเป็นผู้เล่นนอกสหราชอาณาจักรที่ลงสนามในพรีเมียร์ลีกอังกฤษมากที่สุดอันดับ 2 รองจากมาร์ก ชวาร์เซอร์ โดยเขาลงสนามในพรีเมียร์ลีกมาแล้วมากกว่า 460 นัด
ประวัติ

ซีลแว็ง ดิสแต็ง เกิดที่เมืองบาญอแล ในจังหวัดแซน-แซ็ง-เดอนี แคว้นอีล-เดอ-ฟร็องส์ ประเทศฝรั่งเศส โดยมีบิดาเป็นชาวกัวเดอลุป เริ่มต้นเล่นฟุตบอลในตำแหน่งกองหลังกับสโมสรฟุตบอลฌูว์เอ-เล-ตูร์ ที่อยู่ในลีกสมัครเล่น ก่อนจะย้ายมาเล่นให้กับสโมสรตูร์ส และย้ายไปเล่นในลีกอาชีพเป็นครั้งแรกกับสโมสรเกอญง ในระดับลีกเดอ โดยเขาพาสโมสรได้แชมป์เฟรนช์ ลีกคัพ ในปี ค.ศ.2000 จากฟอร์มอันโดดเด่นของเขาที่เกอญง ทำให้เขาได้ย้ายมาร่วมทีมในระดับลีกเอิงอย่างปารีแซ็ง-แฌร์แม็ง
ประวัติ > นิวคาสเซิล ยูไนเต็ด

ดิสแต็ง เล่นในลีกเอิงได้เพียงแค่ฤดูกาลเดียวเขาก็ได้ย้ายไปเล่นในพรีเมียร์ลีกกับสโมสรฟุตบอลนิวคาสเซิล ยูไนเต็ด ในฤดูกาล 2001–02 ภายใต้การคุมทีมของเซอร์ บ็อบบี ร็อบสันด้วยสัญญายืมตัว และลงสนามนัดแรกในพรีเมียร์ลีกเมื่อวันที่ 15 กันยายน 2001 ในนัดที่พบกับแมนเชสเตอร์ยูไนเต็ด
แม้ว่าดิสแต็งจะถนัดกับการเล่นในตำแหน่งเซ็นเตอร์แบ็ค แต่ที่สโมสรนิวคาสเซิล เขาได้รับมอบหมายให้เล่นในตำแหน่งแบ็คซ้าย และลงสนามในพรีเมียร์ลีกในฤดูกาลแรกไป 28 นัด
ประวัติ > แมนเชสเตอร์ซิตี

หลังหมดสัญญายืมตัว สโมสรนิวคาสเซิล ยูไนเต็ด ได้ยื่นข้อเสนอเพื่อขอซื้อตัวซีลแว็ง ดิสแต็ง มาร่วมทีมอย่างถาวร แต่เขาเลือกย้ายไปเล่นให้กับแมนเชสเตอร์ซิตี ที่ยินดีจะมอบบทบาทเซ็นเตอร์แบ็คให้ จากที่เคยเล่นในตำแหน่งแบ็คซ้ายที่ไม่ถนัด
โดยค่าตัวของเขาจำนวน 4 ล้านปอนด์ที่แมนเชสเตอร์ซิตี จ่ายให้ปารีส นับเป็นสถิติกองหลังที่แพงที่สุดของสโมสรในขณะนั้น
ฌอง หลุยส์ เวย์

| ฌอง หลุยส์ เวย์ |
| --- | --- |

เกิด: 6 มกราคม ค.ศ. 1840 เมืองอาโรล จังหวัดโอต-ลัวร์ ประเทศฝรั่งเศส
เสียชีวิต: 21 กุมภาพันธ์ ค.ศ.1909 (69 ปี) โรงพยาบาลเซนต์หลุยส์
สัญชาติ: ฝรั่งเศส
มุขนายกฌอง หลุยส์ เวย์ (ฝรั่งเศส: Jean Louis Vey) เป็นบาทหลวงโรมันคาทอลิกชาวฝรั่งเศส ปฏิบัติหน้าที่มิชชันนารีในราชอาณาจักรสยาม และได้รับแต่งตั้งเป็นมุขนายกผู้แทนพระสันตะปาปาประมุขมิสซังสยามตะวันออก (Vicar Apostolic of Eastern Siam) ในสมัยรัชกาลที่ 5